Diari Oficial de la Generalitat Valenciana


Sumari del DOGV 9832, del 19-04-2024 (2024/3346)

RESOLUCIÓ de 16 d'abril de 2024, de la rectora, per la qual es fa pública la relació de llocs de treball del personal tècnic, de gestió i d'administració i serveis d'aquesta universitat.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9832

Data del DOGV
:   19-04-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/3346


Data del document
:   16-04-2024

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I

RESOLUCIÓ de 16 d'abril de 2024, de la rectora, per la qual es fa pública la relació de llocs de treball del personal tècnic, de gestió i d'administració i serveis d'aquesta universitat. [2024/3346]  
Atès que el Consell de Govern de la Universitat Jaume I, en la sessió del 12 de desembre de 2023, va emetre informe favorable sobre la proposta de modificació de la relació de llocs de treball del personal tècnic, de gestió i d'administració i serveis, fent ús de la competència prevista en l'article 45.3.b dels Estatuts de la Universitat Jaume I.  
  
Atesa la Resolució de 15 de març de 2024, del director general d'Universitats de la Conselleria d'Educació, Universitats i Ocupació, per la qual s'aprova la modificació de la relació de llocs de treball del personal tècnic, de gestió i d'administració i serveis de la Universitat Jaume I, d'acord amb el que es disposa en l'article 46.2.e de la Llei orgànica 2/2023, de 22 de març, del sistema universitari,  
Vist l'anteriorment exposat, i en exercici de les competències que li atribueix la Llei orgànica 2/2023, de 22 de març, del sistema universitari, i per donar compliment al que disposa l'article 49.1 de la Llei 4/2021, de 16 d'abril, de la funció pública valenciana, resolc:  
  
  
Primer  
Fer pública la relació de llocs de treball del personal tècnic, de gestió i d'administració i serveis de la Universitat Jaume I de Castelló que s'assenyala en l'annex.  
  
Segon  
S'informa que les modificacions dels llocs de treball amb increment retributiu tindran efectes econòmics des de l'1 de gener de 2024.  
  
  
Tercer  
S'informa que contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la publicació, o bé directament interposar recurs contenciós administratiu davant del jutjat contenciós administratiu de Castelló de la Plana, dins del termini de dos mesos comptadors des de l'endemà de la publicació. Tot açò sense perjudici de qualsevol altre recurs que es considere procedent.  
  
Castelló de la Plana, 16 d'abril de 2024.- La rectora de la Universitat Jaume I: Eva Alcón Soler.